Source: https://www.finlex.fi/fi/laki/alkup/1994/19940803
Timestamp: 2020-07-03 10:24:51+00:00
Document Index: 24986854

Matched Legal Cases: ['§ 13', '§3', '§4', '§5', '§6', '§7', '§8', '§9']

Asetus kauppa- ja teollisuusministeriön… 803/1994 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1994 › 803/1994
muutetaan kauppa- ja teollisuusministeriön yrityspalvelun piiritoimistoista 7 päivänä huhtikuuta 1989 annetun asetuksen (330/89) 3 §:n 3 momentti, 3 a §:n 2 momentti, 4 ja 5 §, 6 §:n 1 kohta, 7 §, 8 §:n 1 momentti ja 9 §,
sellaisina kuin niistä ovat 3 a §:n 2 momentti 25 päivänä tammikuuta 1993 annetussa asetuksessa (107/93) ja 4 § 13 päivänä lokakuuta 1989 annetussa asetuksessa (913/89), seuraavasti:
Piiritoimistojen tehtävien järjestämisestä annetaan tarkempia määräyksiä piiritoimiston työjärjestyksessä. Sen vahvistaa johtaja.
Yritysneuvonnan johtoryhmään kuuluu puheenjohtajana asianomainen kauppa- ja teollisuusministeriön yrityspalvelun johtaja. Lisäksi johtoryhmään kutsutaan Suomen Ulkomaankauppaliitto ry:n sekä teknologian kehittämiskeskuksen nimeämät edustajat. Johtoryhmään voidaan kutsua myös muiden yhteisöjen edustajia.
Piiritoimistoissa on johtaja. Piiritoimistoissa voi olla myös apulaisjohtajia ja yritystutkijoita. Lisäksi piiritoimistossa voi olla yritysneuvojia, neuvojia, tarkastajia sekä muita virkamiehiä ja työsopimussuhteessa olevaa henkilökuntaa. Piiritoimistossa voi olla myös sellaista henkilökuntaa, jonka palkkaamiseen tarvittavat varat on piiritoimistolle osoitettu erikseen.
Piiritoimistolle kuuluvat asiat ratkaisee johtaja, joka myös johtaa ja valvoo piiritoimiston toimintaa.
1) johtajalla ja apulaisjohtajalla virkaan soveltuva ylempi korkeakoulututkinto sekä perehtyneisyys yritystoimintaan;
Johtajan nimittää valtioneuvosto ja apulaisjohtajan kauppa- ja teollisuusministeriö. Muun henkilökunnan nimittää tai ottaa johtaja.
Piiritoimiston virkojen, johtajan virkaa lukuun ottamatta, ja työsopimussuhteessa olevan henkilökunnan sijoittamisesta piiritoimistoihin päättää kauppa- ja teollisuusministeriö. Piiritoimiston on hyvissä ajoin ennen viran tai tehtävän täyttämiseen ryhtymistä ilmoitettava tästä ministeriölle. Ilmoitus on tehtävä myös silloin, kun piiritoimisto päättää viran väliaikaisen hoitajan ottamisesta avoinna olevaan virkaan tai viran hoitamisesta virkavapauden aikana.
Virkavapauden sekä virkavapautta vastaavan vapautuksen työsopimussuhteiselle henkilöstölle myöntää johtaja. Apulaisjohtajan yli vuoden pituisen harkinnanvaraisen virkavapauden myöntää kuitenkin kauppa- ja teollisuusministeriö. Johtajalle virkavapauden myöntää kauppa- ja teollisuusministeriö.
Johtajan estyneenä ollessa hoitaa hänen tehtäviään kauppa- ja teollisuusministeriön määräämä henkilö.
3 §3 a §4 §5 §6 §7 §8 §9 §